عبد الحق لمريني

عبد الحق لمريني (مزيود ف 31 ماي 1934 ف الرباط، توفى ف 2 يونيو 2025) هوّ توارخي و سياسي مغريبي لي كان مؤرخ لمملكة. شد تا لمناصب ديال الناطق الرسمي ب سمية لقصر لملكي من 29 أكتوبر 2012.تعيين مؤرخ المملكة عبد الحق المريني ناطقا رسميا باسم القصر الملكي  نافذة بريس، تاريخ الولوج 30 أكتوبر 2012  و قبل من داكشي كان مدير التشريفات لملكية و لأوسمة.

 صغرو قرايتو 
تزاد عبد الحق لمريني ف الرباط، و ختم لقرآن ملي كان صغير، و نسخ 60 حيزب كاملة ب يديه.مذكرات الأستاذ عبد الحق المريني مؤرخ المملكة : لحظات بوح تروي ما لم يُروَ من قبل، و تفاصيل غير مسبوقة تقدم حصريا و لأول مرة على أثير إذاعة طنجة  راديو طنجة، تاريخ الولوج 30 أكتوبر 2012  قرا ف ليسي مولاي يوسف ف الرباط، و خدا ديپلوم من معهد الدراسات لعليا لمغريبية ف 1960. خدا ليصونس ف لأداب من كلية لأداب ف الرباط ف 1962، و موراها ديپلوم ديال الدراسات لعليا من معهد الدراسات لعربية و لإسلامية لعليا التابع ل جامعة سطراسبورڭ ف 1966. ف 1973، خضا دوكتورا من نفس الجامعة، و ف 1989 خدا دوكتورا د الدولة ف لأداب من جامعة سيدي محمد بن عبد الله ف فاس.

 لكاريير 
خدم لمريني أستاد د مواد لعربية ف ليسي بن ياسين ف لمحمدية، و ليسي لحسن التاني ف الرباط. و قرّا مادة التربية لوطنية ف لمعهد لملكي د الشبيبة و الرياضة من 1960 تال 1965. مابين 1964 و 1965 كان رئيس ديوان كاتب الدولة ف التعليم التقني و تكوين لكواضر. و كان عضو ف إتحاد كتاب لمغريب.

 لقصر لملكي 
تعيّن ملحق ب مديرية التشريفات و لأوسمة مابين 1965 و 1972، و ولّى مكلف ب مهمة ف وزارة لقصور لملكية و التشريفات و لأوسمة من 1972 تال 1998. ف 1998 ولى مدير ديال التشريفات لملكية و لأوسمة. بعدما خرج حسن أوريد من منصب الناطق الرسمي ب سمية لقصر لملكي ف يونيو 2005، بقى لمنصب خاوي حتى شدو عبد الحق لمريني ف 29 أكتوبر 2012.الملك محمد السادس يعين عبد الحق المريني ناطقا رسميا باسم القصر الشرق الأوسط، اريخ الولوج 30 أكتوبر 2012 

 مؤلفات ديالو 

 الجيش المغربي عبر التاريخ، الطبعة اللولة عام 1968، صدرات الطبعة لخامسة مراجعة و مزيود فيها عام 1997، و صدرات ليها ترجمة ب لفرانساوية عام 2000، و صدرات ليه الطبعة السادسة عام 2011.
 الشعر الجهاد في الأدب المغربي، أطروحة الدوكتورا، 1968، طبعاتها وزارة لأوقاف و الشؤون لإسلامية ف جوج ڭزوات عام 1996 و صدرات ليها طبعة جديدة و مراجعة ف جزء واحد عام 2010 ف منشورات الزاوية.
 دليل المرأة المغربية، جوج ڭزوات: 1993 - 2000.
 «مدخل إلى تاريخ المغرب الحديث من عهد الحسن الأول إلى عهد الحسن الثاني»، وزارة الشؤون الثقافية، 1996.
 الشاي في الأدب المغربي، سلسلة شراع. ڭزو57. سنة 1999،
 محمد الخامس الدراسات و الشهادات، 1988.
 «الحسنيات» ف تلاتة د لڭزوات: 1975 - 1979 - 1983.
 جلالة الملك الحسن الثاني الإنسان و الملك. 1985

 جوائز 
 1968: جائزة لمغريب د لكتاب، على كتابو: «الجيش المغربي عبر التاريخ»
 1997: جائزة عبد الله ڭنون د لآداب و الدراسات لإسلامية، على كتابو: شعر الجهاد في الأدب المغربي.
 2000: وسام لإستحقاق لمدني الصبليوني ب رتبة الصليب لأعظم
 15 يناير 2005: وسام الصليب لكبير د إيزابيلا لكاطوليكية

 مصادر 

تصنيف:توارخي مغريبي
تصنيف:ناس د الرباط
تصنيف:وفيات 2025
تصنيف:ناس تزادو ف الرباط
تصنيف:زيادة 1934
تصنيف:توارخيا مغاربا د لقرن 20